Säärane väärseletus oli võimalik seetõttu, et ei tuntud veel Bergsoni moraaliõpetust (ilmus alles 1932), mis pearõhu asetab just vai­mule kui elu korraldavale ja juhtivale tegurile. Ei võidud ette näha, et Bergsoni ideaaliks on uus ühiskondlik-poliitiline organisatsioon, mis praeguse masinatsivilisatsiooni ümber rakendab plaanimajanduse põhimõttel ja nii  inimkonnale toob tõelise vabastuse. Rutati masside alateadliku elutungi tähtsustamisega ja samastati korratut sotsiaalset totaalsust loodusliku totaalsusega, kus valitseb tugevama õigus nõr­gema üle. Pahurpidipööratud bergsonismile rajas Spengler kogu oma mõistuse- ja kultuurivaenulise barbaarsuse ülistuse, mis leidis täit tunnustust rahvussotsialismi juhtide poolt.